ועדת הפנים והגנת הסביבה, כנסת 25, פרוטוקול מספר 136, 2023-11-09 00:00

יעקב אשר: אני פותח את ישיבת הוועדה

יעקב אשר:      סדר היום - מחסור בעובדים זרים בענף התשתיות והבנייה וההשלכות על משבר הדיור – ישיבת מעקב – ישיבה משותפת עם הוועדה המיוחדת לעובדים זרים – בהשתתפות שר הפנים

יעקב אשר:  יושב-ראש הוועדה נמצא כרגע באוצר

יעקב אשר:  הוא מחלק את זמנו בין ועדת כספים לבין - - דברים טובים

יעקב אשר:  אנחנו מאחלים לו בהצלחה

יעקב אשר:  אני מקווה שהוא יצליח להגיע בהמשך, אבל אלה דברים שדיברנו עליהם בפעם הקודמת, ולכן אנחנו נמשיך אותם גם עכשיו

יעקב אשר:  שר הפנים - שהיה אמור להגיע לוועדה - לא יכול להגיע

יעקב אשר:  לא אני מאשר או לא מאשר לו לבוא, אבל קיבלתי את הדברים

יעקב אשר:      בפתיחת הדברים - אנחנו כבר בישיבת מעקב שלישית או רביעית בעניין הזה, אבל אתמול התחילה התקדמות בטיוטת המחליטים, שהכין משרד השיכון

יעקב אשר:  במסגרת הדיונים כאן בוועדה עלה הדבר הזה

יעקב אשר:  היו כל מיני דיונים בעניין

יעקב אשר:  אני רוצה לנצל את ההזדמנות

יעקב אשר:      הוועדה אמרה את שלה בעניין בצורה ברורה, אנחנו נמצאים בעת חירום כשאין ידיים עובדות, ואנחנו רואים את זה - מסתובבים בארץ - רואים שאין בניה

יעקב אשר:  זה לא יפגע אם - בעזרת השם - נוכל להגיע למצב שיחזרו לעבוד אנשים שעבדו פה בתקופות אחרות

יעקב אשר:      מדינת ישראל צריכה הרבה ידיים עובדות, בגלל משבר הדיור שהיה לנו עוד לפני המלחמה - שרק עלול להחריף אם לא יהיו לנו ידיים עובדות עכשיו - וגם בגלל פעולות השיקום שצריך לעשות, גם בגלל עבודות תשתית שצריך לעשות - לא רק לשיקום אלא גם למקומות חלופיים, וכבר בתהליך משהו שאמור להגיע אלינו לוועדה - וגם על מנת לזרז הקמה של שכונות למפונים

יעקב אשר:      כל מה שדיברנו עליו – מדובר בפועלים

יעקב אשר:  מי שנסע בכבישי הארץ וראה עבודות של נתיבי ישראל, המון מקומות עם הרבה נצנצים והרבה שלטים של "לא לנסוע" מפה, משם , אין פועל אחד, ולכן אני שמח לבשר את הבשורה ולהודות לשר הפנים ולרשות האוכלוסין - יושב-ראש מנכ"ל הרשות ונציגתו שנמצאת כאן, נציגת הראשות, ענבל משש - על ההבנה

יעקב אשר:  העסק מתקדם

יעקב אשר:      אני מבין שיש נושאים נוספים שצריך לבדוק עם משרדי הממשלה, ותכף נשמע מה עוד חסר ונעלה את זה

יעקב אשר:  גם אם השר לא יצליח להגיע לישיבה, אני משבח אותו ואת הצוות שלו על העניין, על הבשורה הזאת ועל ההסכמה שהגענו אליה, ואם נחשוב ונפעל מחוץ לקופסה, נוכל להתמודד עם המצב

יעקב אשר:  לכן אני מקווה שהישיבה היום תהיה קצרה

יעקב אשר:      אני רוצה להעלות במהלך הישיבה - תכף אנחנו נבחן איפה היא עומדת - את טיוטת ההחלטה

יעקב אשר:  לאחר כן אני רוצה להעלות עוד נושא - ונמצאת אתנו נציגה מהאוצר בזום - לגבי הנושא של האגרות, והתשלומים שקשורים בעניין זה

יעקב אשר:  אני לא מדבר כרגע על משהו שאנחנו הולכים לשנות לעד

יעקב אשר:  מדובר על דברים שיש לראות איך מתמודדים איתם בתקופה זו, ואנחנו נשמע בנושא גם את נציגות הבונים והתאגידים

יעקב אשר:      איפה אנחנו עומדים? ענבל, את רוצה לדבר? משרד השיכון? משרד השיכון, בבקשה

אפרת פרוקציה: אפרת פרוקציה, היועצת המשפטית, משרד הבינוי והשיכון

אפרת פרוקציה:      אתמול הפצנו הצעת החלטה מעודכנת לכל המשרדים

אפרת פרוקציה:  קיבלנו הערות

אפרת פרוקציה:  ברמה העקרונית עם רוב המשרדים, יש לנו הסכמות

אפרת פרוקציה:  נותרו עוד מעט מחלוקות, שנקווה שהיום - בשעות הקרובות - הן יפתרו, ונוכל להתקדם עם ההחלטה

יעקב אשר: וההחלטה - ברגע שהתקדמתם - תוכל לבוא לדיון?         

אפרת פרוקציה: ברגע שהיא תהיה מוכנה, נפעל להביא ולהעלות אותה למזכירות הממשלה

יעקב אשר: או-קיי

יעקב אשר:  מישהו ממשרדי הממשלה רוצה להעיר משהו בעניין? האם יש הסכמה, או אי-הסכמה?     

מאיר דוד: עוד לא ראיתי את ההצעה המעודכנת

מאיר דוד:  יש לנו מחלוקות - נדון בהן היום

מאיר דוד:      אל תסתכלי עליי ככה

מאיר דוד:  לפני דקה כתבו "90 יום" כאשר לפני שניה וחצי זה נהיה "חצי שנה"

אפרת פרוקציה: זה היה "חצי שנה" אתמול בלילה, וזה "90 יום" מהיום בבוקר - ב-8:00

יעקב אשר: רגע

יעקב אשר:  סליחה

יעקב אשר:  תודה

יעקב אשר:  מאיר? זה השם?     

מאיר דוד: כן

יעקב אשר: מה תפקידך בכוח?     

מאיר דוד: בוקר טוב

מאיר דוד:  אני מאיר דוד, ראש מנהל האכיפה והסדרת חוקי העבודה, במשרד העבודה

יעקב אשר: לא סתם שאלתי את השאלה הזאת

יעקב אשר:  אני רוצה לשמוע אותך, אבל אני רוצה גם להשמיע לך, שגם אם נאמר או לא - - אתם רוצים להציג את המתווה?      

מיכאל אורן: לא

מיכאל אורן:  רק אפשר להתייחס ולהגיד שהיה - - -     

יעקב אשר: אז תציגי את המתווה ואחר כך נדבר

ענבל משש: 	 אבל זה נמצא בעבודה בין-משרדית, וכדאי רגע - - אנחנו צריכים גם לקבל - - לא, בסדר

ענבל משש:  יש - - -     

מיכאל אורן: אני מסכימה פה עם ענבל

יעקב אשר: בגדול - - חבר'ה, אתם רוצים ישיבה חסויה? אני יכול לבוא - - -     

ענבל משש: לא

ענבל משש:  אדוני, אותך אפשר לעדכן בהכל

ענבל משש:  הניחו טיוטת הצעת מחליטים

ענבל משש:  כל המשרדים הגיבו

ענבל משש:  יש נושאים שצריך ללבן

ענבל משש:  אתמול במשך כל הלילה עשינו את זה, וממשיכים היום בבוקר

ענבל משש:  כולם נרתמו לנושא ומבינים את הדחיפות

יעקב אשר: האם, בגדול, אפשר לקבל את המתווה?     

ענבל משש: ככל והמתווה אינו סופי, לא כדאי להציג אותו, כדי שחלילה לא תקרה טעות, שמישהו יחשוב משהו אחד ובסוף השרים יאשרו משהו אחר

ענבל משש:  בסוף זו החלטה שמחליטים בממשלה, והיא זו שמחייבת

ענבל משש:      אנחנו רושמים את input שלנו

ענבל משש:  יש את חוות-הדעת המשפטית

ענבל משש:  זה לא צריך לקחת עוד הרבה זמן

ענבל משש:  אני מקווה שהבשורות יהיו – אולי, לכל המאוחר – בסוף השבוע או ביום ראשון

ענבל משש:  כדאי שנגיע עם משהו מוגמר ולא עם חצאי-עבודות

סימון דוידסון: אבל רצינו שזה יעלה בממשלה ביום ראשון - - -     

ענבל משש: בסדר

ענבל משש:  אנחנו יודעים לעבוד גם בלילה

יעקב אשר: אני מקווה שזה יעלה עוד קודם

ענבל משש: בעזרת השם

מיכאל אורן: קיבלנו התייחסויות של משרד העבודה

מיכאל אורן:  יש לנו התייחסויות ויש שיח מקצועי שמתקיים על זה

מיכאל אורן:  הטיוטה שנשלחה הבוקר היא קצת יותר לכיוון הרוח שלהם

יעקב אשר: אבל אני רוצה לדבר על העקרונות שלה

יעקב אשר:  זאת-אומרת, אנחנו מדברים בעצם על אפשרות די דומה למה שנעשה בחקלאות, שמאפשר כרגע להביא עובדים גם לא באמצעות הסכמים בילטרליים לתקופה מסוימת, שכרגע היא 90 יום

יעקב אשר:  הנה, אני מבשר לך את זה - - -     

מאיר דוד: לא, אדוני

מאיר דוד:  זה לא העניין

מאיר דוד:  יש כמה דברים שאנחנו - - -     

יעקב אשר: אני יודע

יעקב אשר:  אני אגיע אליך

מאיר דוד: אנחנו נדון היום עם השר

מאיר דוד:  יש לנו פגישה

יעקב אשר: זה בסדר, ברור שהשר צריך להיות בעניין

יעקב אשר:  אני רק רוצה לשאול שאלה - ענבל, מבחינת הביצוע של זה, האם יש היום דברים שצריך להתחיל? כי אני מבין שזה בעצם נפתח לתאגידים שלא המדינה מביאה, אלא החברות

ענבל משש: כן

ענבל משש:  הייתה הצעת מחליטים אחת שעברה ב-27 בחודש, שדיברה על הגדלת המכסה, וכדומה, באמצעות ההסכמים - לפי בקשת משרד הבינוי והשיכון - והייתה הצעה נוספת שמדברת על גיוס באמצעים אחרים, אנחנו בסוף רוצים לראות כמה שיותר עובדים בהתאם לצורך שאפיין משרד הבינוי והשיכון לצד ההסכמים וההתקדמות בגיוס עובדים

יעקב אשר: ברור

יעקב אשר:  יהיו לנו הסכמי מדף אחר כך

יעקב אשר:  זה מצוין

ענבל משש: זה אחד לצד השני ואנחנו מקווים שנצליח כולנו ביחד לתת את המענה הנדרש

יעקב אשר: אבל אנחנו פותחים את זה בצורה שהחברות יכולות - - לא בשיטה הישנה

ענבל משש: אני לא יודעת מה זו השיטה הישנה

ענבל משש:  זה כבר הרבה שנים באמצעות המדינה, באמצעות G2G

ענבל משש:  עכשיו הייתה בקשה לאפשר לתאגידים - - -     

יעקב אשר: זהו, אז אפשר,  אז התשובה היא כן

מאיר דוד: לא, התשובה היא עדיין "לא"

מאיר דוד:  אנחנו בוחנים את זה, אדוני

מאיר דוד:  התשובה היא שאנחנו עדיין בוחנים את הנושא הזה

יעקב אשר: דיברתי עקרונית על מה שנמצא כרגע על השולחן, כי זה משתלב עם החלטה שכבר הייתה בממשלה - גם משרד העבודה היה חלק מהעניין - והם משתלבים שניהם ביחד

יעקב אשר:      אני לא יודע אם היית פה בישיבות הקודמות, אבל אני מבקש מאוד – לא אומר שלא לדון בדברים והכל, הפוך, כן לדון, אבל – לעשות את זה עכשיו בדרך הכי מהירה שאפשר ולהגיע להבנות

יעקב אשר:      היו הרבה סיבות למה לא לאשר את הדבר הזה, הרבה מאוד סיבות

יעקב אשר:  לא בתקופה הזאת

יעקב אשר:  הסיבות הללו, שאנחנו בדרך כלל אוהבים את הטוב ביותר - שהוא בדרך כלל לא הדבר הנכון – זה לא תקף לתקופה הזאת

יעקב אשר:      בתקופה הזאת אנחנו צריכים להבין שאנחנו מדברים על מצב שבו המשק נפגע בצורה קשה מאוד, העלייה בשוק הדיור שתהיה בעקבות הדברים האלה, התשתיות וכו'

יעקב אשר:  לכן אני לא רוצה לקיים עכשיו דיון על ההערות שלכם - כי אני חושב שאתם יכולים לעשות את זה ביחד ואתם יודעים לעשות את זה טוב - אני רק מבקש לעשות את זה מהר ולא לעכב את זה

יעקב אשר:  יתקנו את הדברים שיצטרכו לתקן, אבל לעשות את זה מהר

יעקב אשר:      אני לא חושב שמשרד העבודה צריך להיות החסם לתהליך כזה, אנחנו כבר שבוע עובדים עליו, ועכשיו אנחנו מבינים שיש בעיה

מאיר דוד: אז אני רק אתייחס

יעקב אשר: אבל בנחת, כי באת קצת עצבני בבוקר

מאיר דוד: לגמרי בנחת - דברי חכמים בנחת נשמעים

מאיר דוד:      כפי שאמר יושב-הראש, אנחנו יודעים לעבוד מהר ובשיתוף פעולה מלא עם כל המשרדים, והיינו שותפים לכל החלטות הממשלה הקודמות - גם בחקלאות, גם בבניין - ואנחנו מבינים את גודל השעה ואת הצרה שאנחנו נמצאים בה כולנו, ואנחנו פועלים ונגיע להסכמות

מאיר דוד:      משרד העבודה הוא לא החסם

מאיר דוד:  יש עוד חסמים

מאיר דוד:  משרד העבודה הוא לא זה שמרים דגל אדום וכולם עוצרים

מאיר דוד:  יש עוד כמה דברים שצריך לפתור

מאיר דוד:  אנחנו נשב ונפתור אותם

יעקב אשר: יש לך מידע איזה משרד חוסם? ספר לי

מאיר דוד: אני לא אומר

מאיר דוד:  אני מדבר רק בשם משרד העבודה ולא בשם אף משרד אחר

יעקב אשר: טוב

יעקב אשר:  אז תכף אני אוציא את זה למכרז - - -     

מאיר דוד: משרד העבודה הוא לא החסם

מאיר דוד:  אנחנו נוודא שכל מה שיקרה עכשיו, עם כל הצרה, לא יגרום לנו לנזקים בעתיד, וזה הדבר החשוב

מאיר דוד:  בסוף, ביום שאחרי, משרד העבודה מוצא את עצמו די לבד, ביחד עם רשות האוכלוסין, מול כל העובדים הזרים ומול כל התאגידים, וצריך למצוא פתרון

מאיר דוד:  בנוסף כל ההחלטות האלה לא מגובות - לא בתוספת תקציבים ולא בתוספת תקינה לאכיפה ולפיקוח

מאיר דוד:  הדברים האלה לא קורים

מיכאל אורן: כי אין עובדים אחרים

מאיר דוד: לכן צריך לשים לב לכל הדברים האלה

מאיר דוד:  אנחנו נבקש להתייחס להיבטים האלה

מאיר דוד:  אנחנו מקווים שהיום נפתור אותם

מאיר דוד:  אנחנו יכולים לעבוד 24 שעות ביממה אם צריך

יעקב אשר: תודה לך

ארז מלול: אתם עובדים בפועל 24 שעות

ארז מלול:  למה "יודעים"? עובדים

ארז מלול:  אני יודע בדיוק מה אתם עושים

יעקב אשר: דברי החכמים נשמעים

יעקב אשר:  אני יודע כמה השר עסוק מבוקר עד ערב ועושה דברים נפלאים

יעקב אשר:  אני מודה לך

יעקב אשר:  האויב של הטוב הוא הטוב ביותר

יעקב אשר:  לפעמים אנחנו רוצים להיות מקסימליסטים ובסוף אנחנו מאבדים את ה - - אני לא אחזור על הסיפור של ה - - כבר אמרתי את זה מאה פעמים

יעקב אשר:  אני כבר ביקשתי מכבוד השר ואני מבקש מכם - סגרו את העניינים האלה כמה שיותר מהר כדי שנוכל להתקדם

יעקב אשר:  משרדי ממשלה שנמצאים פה בדיון, יש עוד בעיות שאנחנו לא יודעים עליהן?     

סימון דוידסון: הייתי רוצה לשמוע את ההצעה שלך

סימון דוידסון:  כמה? מה המספר?     

יעקב אשר: יש מכסה שהמדינה קבעה - אני לא אכנס כרגע לריב על המכסה הזאת - להגיע עד 50,000

יעקב אשר:  נכון? תקנו אותי

מיכאל אורן: זו ההחלטה ש - - -     

יעקב אשר: עד 50, שזה אומר כרגע בפועל

יעקב אשר:  הדיליי הוא 20 ו - - -     

אפרת פרוקציה: תוספת של 20 פלוס, כי הבאנו עוד הסדרים אחרים

יעקב אשר: כ-20 פלוס

יעקב אשר:  אנחנו מקווים שבהחלטה הזאת – שתגיע מהר מאוד לאישור הממשלה – היא תתקדם מהר, ולא נתקל בבירוקרטיה ובקשיים הקודמים ולא נצטרך לחכות לדברים אחרים

יעקב אשר:  אבל אני שואל שוב - האם יש משרדי ממשלה, שנמצאים כאן או בזום, שיש להם עדיין התנגדות או הערות? או-קיי, קוראים לזה שתיקה כהודעה

יעקב אשר:      אבקש מהפרוטוקול להודיע, שלמעט הדברים שדיבר עליהם נציג משרד העבודה – שאני בטוח שנברך על המוגמר גם בצהריים - - האם מישהו רוצה להעיר מצדכם משהו בעניין הזה כרגע? נתחיל מהסוף להתחלה, אבל שיהיה קצר

אלדד ניצן: כבוד יושב-הראש, אני רוצה להגיד משהו ברוח הדברים

יעקב אשר: קודם כל תגיד מי אתה ומה תפקידך

אלדד ניצן: ברור

אלדד ניצן:  אלדד ניצן, יו"ר מעסיקי כוח אדם זר בענף הבניה

אלדד ניצן:      יושבים פה אנשים מקצוענים – גם מאיר, גם ענבל, גם מיכל ארן – אנשים שיודעים לעבוד ולהריץ עניינים

אלדד ניצן:  כבודו, אני נכון לייצר את הדרך 24 שעות כדי להביא כמה שיותר מהר את העובדים

אלדד ניצן:  אני רוצה לעבוד בשיתוף פעולה מלא עם ענבל כדי לעשות את הדבר הזה

אלדד ניצן:  אשמח להיות מעורב בתוך העניין בצורה אינטנסיבית ולייצר את הצורה הכי טובה שתשקיט את החששות מהמתווה, כזה או אחר, כדי שהדברים יהיו בצורה המהירה, הנקייה והמסודרת ביותר

אלדד ניצן:      אני מעמיד את עצמי 24 שעות - לכל דבר ולכל עניין שהם רוצים לעשות כדי שהדברים יהיו מהירים

יעקב אשר: אני תמיד חושב ששולחן עגול זה דבר נכון - בטח בתקופה הזאת - ואני בטוח שגם ענבל מרימה את הכפפה

יעקב אשר:  נכון?     

ענבל משש: אנחנו מדברים כל הזמן

אלדד ניצן: ברור

יעקב אשר: ענבל, לכן אמרתי שאני בטוח

יעקב אשר:  אני רוצה לשחרר אותה, אני לא יודע כמה שעות היא ישנה בלילה

יעקב אשר:      כן?     

ואאיל עבאדי: עו"ד עבאדי ואאיל, הסתדרות העובדים החדשה, אחראי על עובדים זרים בהסתדרות העובדים

ואאיל עבאדי:      אנחנו מברכים על כל המתווה ותומכים פה, אבל במהירות ובלחץ הדברים חייבים להיזהר לא לפגוע בזכויות העובדים אלא לשמור עליהן - להסביר לעובד לאן הוא מגיע ולכמה זמן ואיך

יעקב אשר: בעניין הזה הוטמעו עקרונות – ואני לא רוצה להיכנס לזה כי דיברנו על כך בישיבה הקודמת – נעשו הדברים, זה עבר גם דרך משרד המשפטים, כך שתנוח דעתך, אנחנו בכיוון הנכון

ואאיל עבאדי: אני סומך על אדוני

יעקב אשר: תודה רבה

יעקב אשר:  האם רצית להוסיף משהו, אדוני מהתחדשות העירונית? מה השם והתפקיד?     

אופיר אתגר: אופיר אתגר, אדריכל מטעם ההתחדשות העירונית - הפורום

אופיר אתגר:  יש לי שתי שאלות

אופיר אתגר:  השאלה הראשונה - איך המדינה תתייחס לנושא תקופת האכשרה וניהול איכות הבניה?     השאלה השנייה, איך המדינה תתייחס לעובדה שהמחסור בעובדים כרגע מייצר דה-פקטו איבוד זמן וחשש מאיחורים במסירת הפרויקטים?     

יעקב אשר: שים לב, השאלה הראשונה טובה

יעקב אשר:  מצוינת

יעקב אשר:  השנייה – לא רק שהיא לא קשורה ליועץ המשפטי היא גם סותרת את זה

אופיר אתגר: אלה שני פרמטרים

יעקב אשר: בסוף היא סותרת, אבל זה נושא אחר

יעקב אשר:  לשאלה הראשונה - מישהו רוצה לענות לגבי אכשרות?     

מיכאל אורן: אנחנו מדברים כמובן על מיונים, שיש לראות איך אנחנו עושים אותם מהירים יותר

מיכאל אורן:  יש מדינות שבהן אנחנו כבר יודעים לומר - מה אופי הבניה, תקן הבניה, ואיזה ניסיון יש לבניה

מיכאל אורן:  ההתאחדות הם גם שחקן

מיכאל אורן:  כל הרעיון בלהביא את הידע המקצועי שיש לנו לגבי הענף חייב להיות חלק מהתהליך הזה, והוא חלק מהתהליך

מיכאל אורן:  אתה ברשות להתחדשות? לא הבנתי את ה - - -     

אופיר אתגר: אני מהפורום להתחדשות עירונית

יעקב אשר: הוא פורום

יעקב אשר:  הוא גם יזם

יעקב אשר:  הוא בחור מצוין

יעקב אשר:  יש לו רעיונות טובים

מיכאל אורן: אה, פורום

מיכאל אורן:  רק רציתי לחדד את זה לעצמי

מיכאל אורן:      אז התשובה שלנו לדבר הזה היא שיש פה הסתכלות מסודרת לגבי הענף – מהיכן מביאים? מאילו מדינות? יש שיקולים רבים, ובין השאר גם השיקול המקצועי

יעקב אשר: תודה

יעקב אשר:  עוד מישהו?     

ארז מלול: עם כל הצניעות, אני באמת רוצה לברך את כל העבודה הנפלאה של עובדי המדינה, במיוחד העובדים ברשות האוכלוסין שישבו שעות וימים כדי לעזור לענף הבניה

ארז מלול:  גם כך ענף הבניה נמצא במצב לא טוב, ועכשיו בגלל התקופה הזו הוא נמצא בהרבה - -     רק להמחיש – יש את החלטת הממשלה מיולי 2022 שכולכם מכירים שהגדילה ל-30,000, ויש היום רק 15,000

ארז מלול:  היום הכמות גדלה ל-50,000, גם ללא המלחמה היה צריך לעשות את החשיבה הזאת, אך לצערנו המלחמה הביאה אותנו לזה

ארז מלול:      העניין חייב להיפתר בלי קשר לתקופת החירום

ארז מלול:  תקופת החירום החמירה את המצב

ארז מלול:  חייבים לשחרר את הרסן לכל התאגידים - כמובן עם פיקוח ועם כל מיני הגבלות - חייבים להוריד את החסם

ארז מלול:      בסוף לא מעניינים אותי התאגידים או הקבלנים, אלא הציבור ומחירי הדיור - עם כמה שקשה לו, ויהיה לו יותר קשה בפרט בגלל התקופה הזאת

ארז מלול:  אני סמוך ובטוח שגם ידידי, מאיר דוד, יתכנס ויעלה את הנקודות שצריכות הבהרה, ונסיים ונברך על המוגמר ונביא בשורה גם בדבר הזה

ארז מלול:  זה דבר שהוא לא פחות חשוב מהמתווה הכלכלי שעבר אתמול בכנסת - חוק התגמולים למילואים - שקשור אליכם, מאיר – חוק התגמולים למילואים, אני שמח שזה בא

ארז מלול:  ברוך השם

יעקב אשר: אני רוצה לשבח את חבר הוועדה ארז – שממלא את מקומי דה-פקטו, לפחות בחלק שלי ולא בחלק של ועדת הפנים

יעקב אשר:  הוא תרם הרבה מאוד לגיבוש ההסכמה הזאת לאורך כל הדרך

יעקב אשר:  ההסתכלות שלו ושלנו בעניין הזה - היא לקדם את הדברים עכשיו

יעקב אשר:  אם לא נעשה כך, נצטער אחר כך צער גדול מאוד

יעקב אשר:      כיום אנחנו כולנו מחכים לניצחון הגדול בשדה המערכה

יעקב אשר:  אבל ההפסד הגדול שלנו יכול להיות במערכה הכלכלית ובמערכות אחרות – וזה התפקיד שלנו

יעקב אשר:  אנחנו מקדישים שעות – תכף תהיה פה ישיבה של כמה שעות לפחות – על רגולציה בנושא של תכנון ובניה, לדאוג שרשויות מקומיות - גם עכשיו בתקופת הבחירות - יקדמו תכניות

יעקב אשר:  אנחנו מהבוקר עד הערב על הדברים האלה

יעקב אשר:      ארז, יישר כוח על העבודה - בקלעים ומאחורי הקלעים - ולשאר חברי הוועדה, וכמובן ליושב-ראש העמית

ארז מלול: לא, זה ברור

ארז מלול:  כשיש יושב-ראש חזק - - אז זה כיף לעבוד

סימון דוידסון: בוקר טוב

סימון דוידסון:  תודה, אדוני יושב-הראש

סימון דוידסון:      אני רוצה לפרגן לך

סימון דוידסון:  לקחת נושא ולא עזבת אותו

סימון דוידסון:  הייתי ברוב הדיונים פה, וכמובן בוועדה לעובדים זרים – שבה אני חבר ופעיל מאוד

סימון דוידסון:  גיליתי עולם ולא האמנתי שכך מתנהלים הדברים במדינת ישראל

סימון דוידסון:  הנקודה הסופית היא האזרחים ויוקר המחיה, ואנחנו עושים הכל במדינת ישראל כדי שיוקר המחייה רק יעלה

סימון דוידסון:  ככל שאני נכנס יותר לנושא של העובדים הזרים – וזה לא רק בבניה ותשתיות, זה בתחומים רבים, כמו סיעוד וכדומה – אני מגלה שאנחנו רק מייצרים יותר ויותר מכשולים וקשיים, והעלויות רק עולות

סימון דוידסון:      אתמול שאלתי את השר במליאה האם אנחנו בכלל לומדים ממה שקורה בעולם

סימון דוידסון:  אנחנו לא הכי חכמים ואנחנו יכולים ללמוד ממה שקורה בעולם

סימון דוידסון:  אני למדתי, אדוני יושב-הראש, שהמדינה מספר אחת בנושא הזה - מבחינת כמה מהר צריך להביא עובד, אילו עובדים מביאים, השקיפות שיש, והיתרון, גם לממשלה וגם למעסיקים עצמם - היא מדינה שנקראת פולין

סימון דוידסון:  פולין הכי טובים בנושא הזה, בכל הפרמטרים שאני הצגתי

סימון דוידסון:  אנחנו הולכים להעלות את זה בוועדה שלנו

יעקב אשר: אבל אין שם דמוקרטיה

סימון דוידסון: זה ייקח זמן וזה לא ביום אחד

סימון דוידסון:  אני אומר פה, בשולחן העגול הזה, שהדברים צריכים להשתנות

סימון דוידסון:  מה שאמר ארז זה נכון

סימון דוידסון:  אנחנו היום ב-SOS בזמן לחימה ואנחנו צריכים לעשות דברים מהר

סימון דוידסון:  אנחנו מתעסקים הרבה מאוד בפלסטרים בעניין הזה, שמים עוד פלסטר ועוד פלסטר

סימון דוידסון:      צריך לעשות רפורמה אמתית בנושא העובדים זרים כדי שבסוף המעסיקים עצמם יוכלו להעסיק יותר עובדים איכותיים בפחות כסף, ולדאוג גם לעובדים שמגיעים לפה – ואפשר לעשות את זה

סימון דוידסון:  הדרך הזאת - של הסכמים בילטרליים ותאגידים - בסוף רק מעלים את היוקר של העובד עצמו

סימון דוידסון:  צריכים לעשות שינוי

יעקב אשר: תכף נעלה עוד סוגיה

סימון דוידסון: ומה שמאוד אהבתי במה שאמרת זה לשמוע מה קורה בשטח

סימון דוידסון:  בסוף מי שיודע ומי שנפגע זה המעסיקים הגדולים, הקטנים והבינוניים

סימון דוידסון:  הם אלה שצריכים להתמודד – כמו שאמר אדוני – צריכים לעמוד בזמן האספקה של הדירות ולעמוד בתקנים כאלה ואחרים

סימון דוידסון:  בסוף אתם צריכים להתמודד עם זה

סימון דוידסון:  אנחנו צריכים לתת לכם, ככנסת, את הכלים שיהיה לכם יותר קל ולא יותר קשה

סימון דוידסון:  בסוף צריך – אני כמובן מסכים – לשמור על העובדים מבחינה בטיחותית וביטחונית, אבל יש דרכים לעשות את הדברים אחרת

יעקב אשר: תודה, סימון

יעקב אשר:  חנוך, בבקשה

חנוך דב מילביצקי: תודה, אדוני יושב-הראש

חנוך דב מילביצקי:      חשוב שאתם, שעוסקים במלאכה, תבינו - אני חושב שאתם מבינים, אבל במידה ולא - שמעבר לעובדה שהפועלים מעזה לא יחזרו, בעיניי יש סבירות לא מבוטלת שגם עשרות אלפי הפועלים מיהודה ושומרון - מספרם יקטן משמעותית

יעקב אשר: אני לא הייתי רוצה להיכנס לזה

יעקב אשר:  יקטן – כן, אבל - - -     

חנוך דב מילביצקי: יקטן משמעותית

חנוך דב מילביצקי:  יש בישראל - - -     

יעקב אשר: עדיף לא להיכנס לזה עכשיו בדיון

חנוך דב מילביצקי: בסדר

חנוך דב מילביצקי:  זו עמדה פוליטית

חנוך דב מילביצקי:  אני כן רוצה להיכנס לזה - וחשוב שהדברים יאמרו - שאחר כך לא יגידו "כי כולם עובדים תחת פרדיגמות שלא נתעורר מהן אחר כך"

חנוך דב מילביצקי:  זו עובדה

חנוך דב מילביצקי:  גם אם הם ירצו לבוא וגם יאפשרו, אני בספק רב

חנוך דב מילביצקי:  איך יקבלו אותם? כמה מעסיקים ייקחו אותם? זו המציאות

חנוך דב מילביצקי:  אפשר להגיד שהיא נחמדה? היא לא נחמדה

חנוך דב מילביצקי:      מציאות נוספת היא שיש בעיה במדינת ישראל בידיים עובדות

חנוך דב מילביצקי:  גם אם היום נותנים תמריצים – ונותנים תמריצים, וזו לא בעיה של כסף והיום חברות קבלניות מוכנות לשלם לא מעט לעובדים מקצועיים – אין, אין במדינת ישראל הרבה אנשים שבאים לעבוד בעבודה הזו

חנוך דב מילביצקי:      אז מעבר לאיזושהי הכוונה – שאני לא יודע אם אפשר לעשות אותה – צריך להיערך בצורה רצינית לנושא קליטת עובדים זרים, ואני לא רואה בעיה בכך שישלמו להם טוב

חנוך דב מילביצקי:  אני לא חושב שלשלם להם פחות זה בהכרח איזושהי נטייה, גם לא של החברות הקבלניות

חנוך דב מילביצקי:      הנושא של המנגנון שעוטף את הדבר הזה הוא מטורף, עם כל מיני דרישות של כמה פעמים עבור השכר הממוצע במשק וכל הדברים האלה, צריך לשלם להם שכר טוב, הוגן

חנוך דב מילביצקי:  יש להסדיר את התנאים שלהם בצורה רצינית

חנוך דב מילביצקי:  יש לקצוב אותם בשנים מסוימות, הם יכולים לבוא ולמנוע רכבת, וצריך להבין שזה – לפחות כרגע – העתיד, או ההצלה של ענף הבניה

חנוך דב מילביצקי:  ענף הבניה כרגע עומד בפני משבר, שגם הם לא יודעים איך הם יוצאים ממנו מבחינת עבודה

חנוך דב מילביצקי:  חשוב להבין את זה

יעקב אשר: תודה רבה

יעקב אשר:  אני רוצה להעלות עכשיו נושא נוסף

יעקב אשר:  אני אתן לכם לדבר על זה

יעקב אשר:  אמרתי גם בישיבה הקודמת, וגם יושב-הראש רביבו דיבר על זה שהוא - - -     

לירון אדלר: משרד המשפטים רוצים להוסיף על זה

יעקב אשר: או-קיי

לירון בנית ששון: שלום

לירון בנית ששון:  לירון בנית ששון, ייעוץ וחקיקה, משרד המשפטים

לירון בנית ששון:      מקודם אדוני אמר שהשתיקה של משרד המשפטים מלמדת על הודעה, אז קצת הלחצת

לירון בנית ששון:  אני לא אגיד משהו מאוד - - -     

יעקב אשר: אז תגידי שיש קצת קשיים משפטיים - זה הדבר הקבוע - וזה הכל

לירון בנית ששון: כעיקרון, עוד לא הסתיים כאן התהליך בין המשרדים הממשלתיים, ולכן עוד לא קיבלנו נוסח שהוא סופי כדי להידרש ולומר מה הקשיים המשפטיים

לירון בנית ששון:  כשנקבל, נתייחס, כמובן

יעקב אשר: ברור

יעקב אשר:  את לא מכירה את הטרמינולוגיה שלי

יעקב אשר:  אני התכוונתי בדיוק לזה, לא לכך שכבר חתמתם

יעקב אשר:  הכל בסדר

יעקב אשר:  אני מבין לפי הדציבלים שלכם ותנועות הגוף במהלך הישיבה אם יש בעיה קשה או קשיים משפטיים

יעקב אשר:  אתם כמו האישה הפולניה שקמה בבוקר ורואה שהיא מרגישה טוב ואז יושבת כמה דקות עד שיעבור לה

יעקב אשר:  צריך קצת קשיים משפטיים כדי שזה - - -     

חנוך דב מילביצקי: בשם נציגי יהדות פולניה בישראל, אני רוצה להגיש - - -     

יעקב אשר: גם אני חצי

יעקב אשר:  רק שלא יפנו לוועדת האתיקה

סימון דוידסון: מר אולניק רוצה לדבר

יעקב אשר: רציתי להעלות את נושא האגרות, אבל אם אתה רוצה עוד להתייחס אז בבקשה

דורון שמואלי: כן, אני רוצה להתייחס

דורון שמואלי:  דורון אולניק, אני קבלן

דורון שמואלי:  הייתי בדיון הקודם

דורון שמואלי:      יש התקדמות, אבל היא איטית מאוד

דורון שמואלי:  אנחנו כבר מעל חודש אחרי השבת הנוראית הזו

דורון שמואלי:  עוד לא הגיע עובד אחד

דורון שמואלי:  דיברו פה על 50,000 עובדים ודיברנו בפעם האחרונה שחסר 20,000 עובדים

דורון שמואלי:  איך הגיעו למספר הזה? כמו שאמר חבר הכנסת, אנחנו לא יודעים כמה זמן עובדי השטחים יכנסו למדינת ישראל, אם בכלל

דורון שמואלי:  הפתרון הזה – למה רק 50,000 עובדים ולא יותר? מתי זה יקרה?     דבר נוסף, אני אבא לשני לוחמים ביחידות מובחרות – בעזה כרגע – ואני רואה את ההירתמות של הציבור ומהירות התגובה של הצבא ושל הציבור

דורון שמואלי:  מצד שני, עם כל הכבוד ובלי לפגוע באף אחד, אני רואה את הבירוקרטיה הנוראית בין משרדי הממשלה

דורון שמואלי:  עבר מעל חודש מהאירוע ועוד לא עברה החלטה

דורון שמואלי:  מתי זה יקרה? מתי אתם מתכוונים להזיז את זה?     כמו שאמר יושב-ראש הוועדה, יש אתרים וכבישים שעומדים, ואני רואה כאן התקוטטויות

דורון שמואלי:  כולם אומרים שהם עובדים 24 שעות סביב השעון, אני גם רואה מה זה "24 שעות" ואני יודע לעבוד 24 שעות

דורון שמואלי:  אני חושב שאנשים צריכים להתעורר – המצב הוא בכי רע

דורון שמואלי:  הבירוקרטיה חייבת להשתנות, כמו שהצבא ידע לעשות את זה וכמו שחילקו נשקים בלי בירוקרטיה

דורון שמואלי:  שאנשים ירדו לשטח ויבינו מה קורה

יעקב אשר: אני מסכים אתך בעניין הזה, וזה בדיוק מה שאנחנו עושים

דורון שמואלי: צריך לעבוד מהר יותר, זה הכל

דורון שמואלי:  כולם פה צריכים לעבוד 24 שעות, לא לדבר, ולא להגיד "למה לא"

יעקב אשר: הסתיימה רשות הדיבור

יעקב אשר:  אתה צודק

יעקב אשר:  יש דברים שאין מה לעשות

דורון שמואלי: גם הכמות של ה-50,000 עובדים – מאיפה בא המספר הזה?     

יעקב אשר: מה המקצוע שלך?     

דורון שמואלי: אני קבלן

יעקב אשר: יפה, ואני חבר כנסת

יעקב אשר:  אם אני אתחיל לדבר עכשיו על המכסות, לא נגמור מפה ועד אפריקה

דורון שמואלי: אבל זה העניין

דורון שמואלי:  בשביל זה באנו

יעקב אשר: רגע

יעקב אשר:  אתה רוצה שאני אסביר לך או לא?     

דוד אזולאי: הוא רוצה ללמוד

דוד אזולאי:  למה לא?     

יעקב אשר: שלום גם לך אדוני

יעקב אשר:  לא להפריע באמצע

יעקב אשר:      אנחנו כרגע דנים על הדרך לעשות את זה

יעקב אשר:  את המכסות העלו, לטעמי לא מספיק בכלל

יעקב אשר:  אני עוד כאן, לא בורח

יעקב אשר:  בואו נתחיל לראות שנמלא את מה שיש לנו ונדבר אחר כך

יעקב אשר:  לא יהיה חכם לדבר על זה היום

יעקב אשר:      אני רוצה להעלות נושא נוסף, ואני מבקש שתציגו אותו אתם

יעקב אשר:  יש מכתב, פניתם אלינו, ואני חושב שהוא חלק מהעניין

יעקב אשר:  נמצאת אתנו גם נועה שוקרון מהאוצר

יעקב אשר:  אני מציע שתדברו על זה, ואחר כך אם מישהו ירצה להוסיף, יוסיף

אלדד ניצן: אני רוצה להציג את סוגיית האגרות והעלויות בענף הבניה

אלדד ניצן:  אדוני בדיוק נקב בעניין ואני רוצה - - -      

יעקב אשר: אני אבקש לומר דבר אחד – אתם רואים את המאמצים שאנחנו עושים כאן ביחד עם משרדי הממשלה, ותמיד קל לבקר

יעקב אשר:  אני לא מבקר אף אחד, באמת עושים עבודת קודש

יעקב אשר:  יש לנו בירוקרטיות מובנות שכנראה אנחנו עוד לא יודעים להסיר אותן תמיד

יעקב אשר:  אי אפשר להאשים אף אחד בפני עצמו

יעקב אשר:      אנחנו משקיעים המון עבודה

יעקב אשר:  כפי שנאמר, על הדרך שפושקין מת נעשה משהו שאנחנו מבקשים כבר שלוש שנים ולא נתנו לנו

יעקב אשר:  אני מדבר רק על דברים שתחומים - בזמן, במלחמה, בשעת חירום

יעקב אשר:  השינויים האחרים יבואו

אלדד ניצן: חד משמעית

אלדד ניצן:  מקבל את הערת כבוד יושב-הראש

אלדד ניצן:  אני רוצה למקד מה קורה במצב המלחמה

אלדד ניצן:  המטרה של כבוד יושב-הראש וכל החברים שיושבים פה היא לקלוט כמה שיותר עובדים וכמה שיותר מהר

אלדד ניצן:  אנחנו, כתאגידים, הולכים לקלוט את העובדים ולתת אותם לקבלנים בשיא המהירות, כמובן יחד עם מתווה שיבוא עם רשות האוכלוסין

אלדד ניצן:  אנחנו ניזונים מעבודה של עובדים

אלדד ניצן:  הם עובדים ומקבלים את המחיר השעתי, וכל העלויות שיש לנו – מגורים לעובדים - - במהלך כל חודש אוקטובר לא הייתה עבודה בכלל והאתרים בנובמבר חזרו לעבודה ב-80% עם הרבה פחות פועלים

אלדד ניצן:  שילמנו ביטוח רפואי, מגורים – כי לא יכולנו לזרוק את העובדים לרחוב, ועלות המגורים לעובדים לתאגיד ממוצע של 300-400 עובדים מגיע היום לסביבות החצי-מיליון שקלים

אלדד ניצן:  שכר עבודה – אנחנו צריכים לשלם גם לעובדים שלא עבדו ולהשלים להם שעות בסכומים אסטרונומיים – מנגנון שנשאר לעבוד 250 - - -     

יעקב אשר: אתה רוצה להתמקד בבקשה - - -     

אלדד ניצן: אני מתמקד

אלדד ניצן:  הבקשה שלנו - - -     

יעקב אשר: דבר על האגרות ועל תשלומי החובה

אלדד ניצן: רק האגרות

אלדד ניצן:  אז למה אדוני צריך לבטל את האגרות בחודשיים האלה? תהיה לנו בעצם קריסה כלכלית במידה ולא נקבל - - -     

תומר רוזנר: אילו עלויות של אגרות ותשלומי חובה? תפרט

יעקב אשר: אל תיתן נאום

אלדד ניצן: אגרה לעובד היא 1,740 שקלים לחודש

אלדד ניצן:  קח 300 עובדים של תאגיד ממוצע, תכפיל ב-1,740 – וזה המספר

אלדד ניצן:  מגורים עולים חצי-מיליון שקלים בחודש

אלדד ניצן:  אני אומר למה אני לא יכול לשלם את האגרות, כי ברגע שאני צריך להוציא את התשלום הזה בלי שיש לי בכלל שעות עבודה והכנסה, אין לי ממה לשלם

ארז מלול: הוא מדבר רק על האגרות

אלדד ניצן: רק על האגרות

אלדד ניצן:  האגרות האלה חייבות להתבטל בחודשים אוקטובר ונובמבר

אלדד ניצן:  בשביל לקלוט עובדים הלאה, אני צריך להתחייב לעלויות מטורפות מראש, ואם אני נושא גם בעלות מלאה של האגרות האלה, לא נוכל להכיל את הקליטה

יעקב אשר: במילים אחרות, אנחנו נקלענו כרגע למשבר כספי תזרימי

אלדד ניצן: לא נוכל להחזיר אותו גם בעתיד

יעקב אשר: אתה אומר לנו, כוועדה - הבאתם דבר שרצינו אותו מאוד, אבל אנחנו מפחדים שכלכלית לא נוכל ליישם אותו בגלל שהעלויות רובצות עלינו, ואנחנו מבקשים איזשהו הסדר, כזה או אחר, לתקופה מוגבלת בעניין

אלדד ניצן: אדוני, ההסדר חייב להכיל שאת החודשים אוקטובר ונובמבר - שהם חודשים קריטיים, אנחנו לא יכולים מבחינת התזרים לעמוד על הרגליים עם ההוצאות - לבטל, ולחשוב על מתווה לחודשים הבאים כדי שנוכל לקלוט את העובדים

סימון דוידסון: אדוני, יש לי שאלה

סימון דוידסון:  אתה מייצג את התאגידים, נכון?     

אלדד ניצן: נכון

סימון דוידסון: מדברים על כך שאין עובדים

סימון דוידסון:  אתה אומר שיש עובדים? שהם נמצאים בארץ?     

אלדד ניצן: כל העובדים שיש - עובדים

סימון דוידסון: אז בפועל הם עובדים

יעקב אשר: לא, הם לא עבדו

אלדד ניצן: לא

אלדד ניצן:  הם לא עבדו באוקטובר ונובמבר

אלדד ניצן:  ובאוקטובר בכלל לא

סימון דוידסון: התחלנו את נובמבר

אלדד ניצן: 80% מהאתרים חזרו לעבוד במהלך נובמבר, ובאוקטובר לא עבדו בכלל

סימון דוידסון: אבל יש פה פרדוקס

סימון דוידסון:  אתה אומר ש-80% מהאתרים חזרו לעבוד

סימון דוידסון:  באיזו תקופה הם לא עבדו?     

אלדד ניצן: את כל אוקטובר

מיכאל אורן: יש לזה הסבר

מיכאל אורן:  הייתה סגירה של הרשויות המקומיות של הרבה מאוד אתרים, ואתרים לא חזרו לפעילות

מיכאל אורן:  יצאה רק בסוף איזושהי הנחיה שהתחילה להניע את פתיחת האתרים

מיכאל אורן:  זה באמת עניין אובייקטיבי

אלדד ניצן: האם יכול להיות שנשלם אגרות על משהו שלא עבדנו? אי אפשר

יעקב אשר: תודה

יעקב אשר:  משרדי הממשלה רוצים לומר משהו בעניין הזה? משרד השיכון?     

מיכאל אורן: לא, התייחסנו

מיכאל אורן:  עכשיו האתרים חוזרים לפעילות

יעקב אשר: לא, האם החשש שלהם הוא הבעיה שיש להם כרגע?     

מיכאל אורן: קשה לי להתייחס לנושא אגרות וכספים מהסוג הזה בהיבט הזה

דוד אזולאי: כמה עובדים זרים יש בארץ? סליחה? את יודעת כמה?     

יעקב אשר: סליחה? מה מעניין אותך?     

דוד אזולאי: לדעת כמה עובדים יש בארץ

יעקב אשר: יופי

יעקב אשר:  אבל מעניין אותך שאני מנהל את הדיון? בקשה של דיבור

מיכאל אורן: אם זה לא היה ברור, אנחנו צריכים את התאגידים חיים ומתפקדים והם משהו שהוא חשוב לנו, וכל פעולה שתסייע לכך תהיה חשובה

יעקב אשר: ענבל, מה עמדתכם בעניין הזה?     

ענבל משש: אנחנו אמנם גובים את האגרות

ענבל משש:  יש אגרות בהיתר, הן הולכות לקופת המדינה

ענבל משש:      כפי שאמרתי בדיון הקודם, אנחנו רוצים לשמור את המודל הזה של התאגידים בצורה איתנה שיוכל להמשיך ולתפקד, אבל מדיניות פיסקלית זה האוצר ולא אנחנו

יעקב אשר: אם את יכולה, אני מבקש לומר לנו את העלויות

יעקב אשר:  כמה יוצאת עלות לעובד בהתייחסות לנושאים הללו?     

ענבל משש: יש אגרה שנתית, אגרת בקשה, דמי היתר

ענבל משש:  הוא תיאר את המספרים

אלדד ניצן: 1,740 ₪ זה חודשי

יעקב אשר: יש אגרה אחת חד פעמית בבקשה – 1,000 שקלים – ואחר כך 1,740 - - -     

אלדד ניצן: אגרת רישיון

אלדד ניצן:  1,700 זה כל חודש בחודשו שהשנתי זו אגרה שנתית שמחולקת לחודשים 1,740 כפול 12

יעקב אשר: וזה חוץ מהמגורים

אלדד ניצן: חוץ מהמגורים, הפיקדונות, הפנסיות וכל הדברים האחרים - שהכל מושתת על הקבלן בסוף

יעקב אשר: ענבל, בתור אחת שמכירה את השוק הזה יותר טוב מכל אחד אחר, האם את חושבת - שהכמות הגדולה שאנחנו רוצים שהם ייקחו על עצמם והם יצטרכו לשלם סכומים אדירים בהתחלה - זה עלול להוות בעיה כרגע? מה דעתכם בעניין הזה? לא בהיבט הפיסקלי ולא בהיבט הכספי

ענבל משש: אנחנו שמענו את הטענות שלהם שהם לא עבדו באוקטובר כי האתרים היו סגורים

ענבל משש:  עכשיו חזרו לפעילות וזה משמח מאוד

ענבל משש:  לפי מה שהתאגידים מתארים ואומרים, נוצר פער על חודש אוקטובר

אלדד ניצן: גם נובמבר

ענבל משש: אבל אנחנו בתחילת חודש נובמבר

ענבל משש:  זה משהו פה בדיסוננס

ענבל משש:  כרגע עובדים

יעקב אשר: אתה אוהב לקרוא לכל דבר בשמות

יעקב אשר:  בסוף זה כסף

יעקב אשר:  אני חושב שאנחנו צריכים לראות איך אנחנו מקלים על הדבר הזה - אם זה בדחיה של אגרות מסוימות ולתת לזה איזשהו גרייס כזה או אחר, או אם אנחנו מדברים על כמויות גדולות, שאנחנו רוצים שיביאו בבת אחת - אז גם גרייס וגם יכולה להיות קביעה של אגרה מופחתת יותר בתקופה מסוימת

יעקב אשר:  נועה שוקרון ממשרד האוצר?     

נועה שוקרון: רכזת תעסוקה באגף התקציבים, משרד האוצר

יעקב אשר: מה עמדתך בעניין? דיברנו, אנחנו בקשר מול האוצר בעניין הזה

יעקב אשר:  אני רק רוצה שתביעי את העמדה שלכם כרגע ונמשיך את זה

יעקב אשר:  זה לא יגמר בישיבה הזאת

יעקב אשר:  בבקשה, נועה

נועה שוקרון: קיבלנו המון פניות - גם בענף הבניין וגם מענפים נוספים - לבחון ביטול של חלק מהאגרות או דחיה שלהן

נועה שוקרון:  אנחנו עדיין נמצאים בתהליך של בחינה לגבי הסוגיה הזו

נועה שוקרון:  ככלל אנחנו מנסים לעשות אבחנה מאוד ברורה בין מצב שגרה לבין מצב החירום, לבחון מה הן העלויות התוספתיות שמושתתות על המעסיקים כתוצאה מאותו מצב חירום בו אנחנו נמצאים

יעקב אשר: שמעת את ההקדמה שלי, אני אומר את זה בהרבה דיונים

יעקב אשר:  אני לא מחפש את הדבר הזה שהיום מישהו בא לסדר לעצמו בעיות שלא הצליח לסדר קודם על חשבון המלחמה

יעקב אשר:  כל דבר תחום בזמן, בהגדרות שלו עם כל המנגנונים - מתאים לשעת חירום

יעקב אשר:      תמשיכי

יעקב אשר:  זה נאמר רק כדי להרגיע אותך בעניין הזה

נועה שוקרון: אני חושבת שאנחנו, בעזרתו של יו"ר הוועדה, אנחנו עושים כרגע את הבחינה ואת המיפוי של העלויות התוספתיות

אלדד ניצן: אבל חייבים לעצור - - -     

יעקב אשר: רגע

יעקב אשר:  אתה רוצה להאכיל אותי עם כפית? לא הבנת שאני מבין?     

ארז מלול: תן לה

ארז מלול:  היא בראש טוב

ארז מלול:  למה להרוס?     

יעקב אשר: כן, היית באמצע משפט

נועה שוקרון: אני אבוא כל יום לוועדה

נועה שוקרון:  להגיד ש"פקיד אוצר הוא בראש טוב" הוא לא דבר שקורה לי הרבה

יעקב אשר: ארז יודע לפרגן

יעקב אשר:  גם ליושב-הראש הוא מפרגן כל הזמן

נועה שוקרון: אני מאמינה שבמהלך השבוע הבא נוכל להוציא איזושהי הודעה מקצועית ומסודרת שמבהירה מה העמדה - -      

יעקב אשר: אני רוצה לחלק את שיעורי הבית הללו לשניים

יעקב אשר:  במהלך תחילת שבוע הבא - - אני לא יודע מתי התשלום הבא אמור לרדת

אלדד ניצן: יום ראשון הם רוצים, הם עומדים אתנו כבר קרוב לשבועיים-שלושה עם פטיש – בצדק מבחינתם, כי הם הגובים – ואומרים לנו לשלם את הכסף על אוקטובר ונובמבר – שגם כבר הגיע

אלדד ניצן:  אין לנו כסף לשלם

אלדד ניצן:  אנחנו נקרוס

ענבל משש:  הלכנו אתכם בכפפות של משי

ענבל משש:  למה להגיד "פטיש"? דחינו לך פעם אחת - - -     

אלדד ניצן: אבל אמרנו לך שבצדק

אלדד ניצן:  למה - - -     

ענבל משש: אתה צריך לשלם אגרות עד ה-5 בחודש

ענבל משש:  דחינו לך עד ה-25 בחודש

ענבל משש:  למה אתה אומר "פטיש"?     

אלדד ניצן: אבל לא באתי אליך בטענות

יעקב אשר: ענבל, רגע

אלדד ניצן: להיפך

אלדד ניצן:  אני אומר שזה לא אשמתם

יעקב אשר: אדוני יושב-הראש, אתה מפריע לעצמך

יעקב אשר:  ענבל, נראה לי שמשרד האוצר ימליץ עלייך להדליק משואה

יעקב אשר:  את נאבקת - - -     

ענבל משש: אני לא נאבקת

ענבל משש:  אני רוצה לעזור כשאפשר

ענבל משש:  זה לא אירוע שלנו, אבל אנחנו מנסים לעזור

יעקב אשר: רגע

יעקב אשר:  אני מבקש את הבדיקה שלך, נועה, ביחד עם ענבל, כי בסוף היא – לצערה הרב – הגובה, אבל זה חלק העניין

ענבל משש: דיברנו, גם אתמול בלילה עד השעות המאוחרות

יעקב אשר: אני מבקש לנסות למצוא פתרון

יעקב אשר:  אני לא רוצה לדון בזה עכשיו

יעקב אשר:  אני מכבד את זה, אני יודע לנהל אתכם שיחות, גם מחוץ לוועדה

יעקב אשר:  אני רק מבקש לחשוב על משהו שכרגע אפשרי

יעקב אשר:  נגיד חודש אחד לא לוותר אלא לדחות את התשלום שלו לשבוע-שבועיים עד לגיבוש המדיניות ולצאת עם הנחיות ברורות

יעקב אשר:      אני רוצה לשאול את היועץ המשפטי - אם אני מבין נכון - אם ירצו לשנות, לעשות גרייס, או הפחתה מסוימת לתקופה מסוימת, מה הדרך? זו חקיקה? או שלא צריך חקיקה, אני מקווה?     

תומר רוזנר: כמובן יש אפשרות בחקיקה

יעקב אשר: לא, אני יודע שיש אפשרות בחקיקה

תומר רוזנר: התקנות זה מקורות שונים

תומר רוזנר:  בחלקן זה שר הפנים בהסכמת שר האוצר ובהתייעצות עם שר העבודה ובאישור הוועדה הזאת

תומר רוזנר:  חלק מהתשלומים הם באישור ועדת העבודה והרווחה

יעקב אשר: זאת אומרת לאחר שאנחנו נגבש עם האוצר איזשהו מתווה ונגיע להסכמות, אפשר לעשות את זה גם בלי חקיקה?     

תומר רוזנר: בלי חקיקה ראשית

ארז מלול: גם בוועדת - - יש עוד הרבה תקנות

יעקב אשר: נועה, אני יודע שאת עוסקת כרגע בדברים נוספים, ואני רוצה שגם תתחילי את שיעורי הבית בעניין שלנו

יעקב אשר:  מה שאני מבקש - - -     

תומר רוזנר: אבל בזה צריך לערב גם את משרד הפנים וגם את משרד העבודה

יעקב אשר: ברור

יעקב אשר:  משרד הפנים ומשרד העבודה צריכים להיות בעניין הזה

סימון דוידסון: אדוני יושב-הראש, האם במצב של מצוקה של התאגידים בסופו של דבר הם מעלים את המחירים לקבלנים עצמם?     

אלדד ניצן: לא

אלדד ניצן:  אין קשר, אדוני

אלדד ניצן:  אין קשר להעלאת מחירים

יעקב אשר: אני לא רוצה שיקרה דבר אחד

סימון דוידסון: שזה לא ייפול על - - -     

יעקב אשר: לא

יעקב אשר:  אני לא מרחם עליהם

יעקב אשר:  אני לא זוכר את עצמי באמצע החיים רץ ובודק אם הם מפסידים כסף או מרוויחים כסף

יעקב אשר:  אני לא רוצה שיתמוטטו חברות כאלה כשאנחנו צריכים להביא עובדים

סימון דוידסון: זה חד משמעית

ארז מלול: אבל למה לא? זה ודאי יבוא לציבור וייקר את מחירי הדיור וחבל

סימון דוידסון: אבל ארז, שאלתי האם הקבלנים - - -     

ארז מלול: בוודאי שיגיע

ארז מלול:  הרי הם מפסידים עכשיו בחודשים האלה

ארז מלול:  מה הם, פראיירים? הם יטילו על הקבלנים, והקבלנים יעלו את המחיר

ארז מלול:  זו נוסחה פשוטה

יעקב אשר: חברים

ארז מלול: ודאי שזה יבוא בסוף לציבור

יעקב אשר: זה ברור

יעקב אשר:  תקשיבו, אני מאריך בדיונים שאני יודע שאגמור אותם היום

יעקב אשר:  אני אומר מראש ומעלה את הדבר הזה

יעקב אשר:  אני יודע שגם יושב-ראש הוועדה של הזרים קבע דיון ליום שלישי הזה

יעקב אשר:          אני מבקש שני דברים

יעקב אשר:  דבר ראשון, לעשות את שיעורי הבית האלה לתחילת השבוע, שתהיה לנו כבר הצעה שלכם שמבוססת גם על הדברים האלה – כמובן בתיאום ענבל ומשרד העבודה

יעקב אשר:      דבר שני, אני מבקש בהתייעצות שלכם – ענבל, מבחינתי תובילי את זה את, והאוצר נמצא כאן ובסוף יצטרך לאשר את זה – לבחון אולי כרגע אפשרות לדחייה של התשלום על אוקטובר – אם זה בסמכותכם – ולא ניכנס כרגע לנובמבר ונתווכח על אם זה 80% או 20%

יעקב אשר:  אני רוצה שהם יהיו ראשם ורובם בלבדוק איך להביא לכאן עובדים, ולא איך לדבר למנהל הבנק שלהם

יעקב אשר:  בסדר, נועה?     

ארז מלול: רגע, נועה

ארז מלול:  יש לי משהו להגיד לך

יעקב אשר: את שומעת אותנו?     

נועה שוקרון: אני שומעת היטב

נועה שוקרון:  פשוט מקשיבה

יעקב אשר: אז אני מבקש למצוא היום פתרון למה שאמור לרדת ביום ראשון

יעקב אשר:  פתרון זמני

יעקב אשר:  אני לא קובע מסמרות עד שלא נגמור את הכל

יעקב אשר:  בסדר, גברתי?     

נועה שוקרון: אנחנו בהחלט ננסה למצוא פתרונות - -      

ארז מלול: נועה - - -     

יעקב אשר: מה התחלת להגיד?     

נועה שוקרון: אמרתי שננסה למצוא פתרונות לדברים שהם אכן עלויות תוספתיות ולא עלויות שגרה

יעקב אשר: לא

יעקב אשר:  עוד פעם, יש עלויות שגרה שבמקרה של אוקטובר אין ספק שזו שגרה משוגעת כי הם לא נמצאים שם

יעקב אשר:  אם את אומרת לי "תקשיב, הם אמורים לקבל את זה במתווה פיצויים אחר" זה סיפור אחר

יעקב אשר:  אבל זה לא כך

יעקב אשר:  גם המתווה שעבר אתמול בוועדת כספים מטפל בנושאים אחרים, ולאו דווקא בזה

יעקב אשר:      אני לא רוצה את התשובה הזאת, נועה

יעקב אשר:  אני כן רוצה ומבקש, דורש - למצוא לפחות דרך לדחות את התשלום של אוקטובר בשבוע-שבועיים, או להחליט החלטה אחרת

נועה שוקרון: אני לא יכולה להבטיח דברים שאני לא מוסמכת עליהם או לא יודעת להבטיח אותם

יעקב אשר: אני לא ביקשתי שתבטיחי ולא ביקשתי שתחתמי ערבות

נועה שוקרון: אני אומרת את מה שאני יודעת לעמוד בו

נועה שוקרון:  אנחנו לא מכירים את הסוגיה של התשלום של יום ראשון

נועה שוקרון:  נלמד אותה

נועה שוקרון:  במה שנוכל לסייע, נעשה את זה

יעקב אשר: זה הכל

יעקב אשר:  תאמיני לי שאנחנו כנראה עוד נדבר היום

ארז מלול: נועה - כדי לעזור לך - שר האוצר הקודם, ליברמן, ביטל את מס המעסיקים על עובדים זרים ולא קרה כלום

ארז מלול:  גם פה אפשר להתחשב - - בלי תקופת חירום, בלי הוראת שעה

ארז מלול:  גם פה אפשר להתחשב, אפשר לעזור

ארז מלול:  דחיה, או השתתפות חלקית או איזושהי נוסחה

יעקב אשר: ארז, אני רוצה פתרון על הדבר הזה היום

יעקב אשר:  זה צריך להיות היום

יעקב אשר:  לא יעזור כלום

יעקב אשר:  זה לא פתרון שנוגד את ה - - לכן אני אומר שתדחו את זה

יעקב אשר:  אני רוצה שנגיע בסוף להחלטה וכל הנושא הזה יהיה משולב בתוכו

יעקב אשר:  אני חושב שכרגע לאור המצוקה שהם הציגו הייתי בודק אפשרויות – כמובן עם המשרדים הרלוונטיים שנמצאים כאן – לדחות את זה בכמה ימים, או להחליט לבטל את זה – מה שתרצו, הגבוה מבניהם

יעקב אשר:  אני רוצה לדעת תשובה היום בעניין הזה, ונהיה בקשר

סימון דוידסון: אני רוצה לשאול שאלה את ענבל וגם את התאגידים

סימון דוידסון:  בסופו של דבר, יגיעו – בעזרת השם – X עובדים

סימון דוידסון:  איך מחלקים אותם? איך יודעים אילו עובדים מגיעים לחברות הבניה הגדולות בלבד או שיגיעו גם לתשתיות, רתכים וכדומה? כי אנחנו רואים שגם הכבישים – כמו שציינת – הכל עומד, אין עובדים בכבישים בתשתיות עצמן

סימון דוידסון:  איך החלוקה מתבצעת?     

ענבל משש: אולי אתם תתייחסו, כי זו הצעת מחליטים

מיכאל אורן: כל קבלן רשום ואני מאמינה שיכול לפנות לתאגידים ולקבל

מיכאל אורן:  מבחינתנו התשתיות בפנים

ענבל משש: אבל לפי ארבעת המקצועות הרטובים, והרתכים לא כתובים

מיכאל אורן: בסדר

מיכאל אורן:  ברור

מיכאל אורן:  אנחנו מדברים על עבודות רטובות כרגע

מיכאל אורן:  אנחנו לא מדברים על רתכים

אלדד ניצן: ההיתר במהותו ניתן לעובדים בעבודות הרטובות בלבד

מיכאל אורן: יש מחסור במדינת ישראל - שהוא כבר ארוך טווח מאוד ולא נקודתי לעכשיו - שהוא העבודות הרטובות

יעקב אשר: מאחר ואני כבר על הקצה של הישיבה ואני לא רוצה לפתוח עכשיו את כל המקצועות, ויש לנו עוד את עניין הפיגומים - -      

ארז מלול: סליחה, מה זה "עבודות רטובות"?     

יעקב אשר: - - והמעליות וכל הדברים הללו

יעקב אשר:  אני לא הולך לפתוח את הדיון הזה עכשיו

יעקב אשר:  הדיון עכשיו עסק - -      

מיכאל אורן: אני רק אגיד שיש הגדרה כזאת אצלנו באתר שאפשר לפתוח אותה – היא די רחבה – הגדרה למה הן עבודות רטובות

יעקב אשר: אני רק מזכיר לכם מהדיון הקודם – ואני לא פותח על זה דיון עכשיו – את הנושא הזה של אותם מקצועות שנופלים בין הכיסאות

יעקב אשר:  אתמול דיברתי עם אדם בכיר מאוד ממשרד הכלכלה הוא אפילו לא ידע כל כך - - הפיגומים ואיך זה נפל אצלו ואיך נפלו לו הפיגומים

יעקב אשר:  אני ביקשתי מכם אתמול, ולדעתי אתם צריכים להוביל את זה בשיח הבין-משרדי שלכם

יעקב אשר:  לא יכול להיות שבינוי - - -     

מיכאל אורן: אנחנו נדאג לדבר עם עבודה וכלכלה לעשות סדר בזה

יעקב אשר: אני מבקש – יפה שעה אחת קודם – לעדכן אותי בעניין

יעקב אשר:  חברים, אני לא פותח דיון עכשיו

מאיר שמש: לא פותח דיון

מאיר שמש:  רק רוצה להגיד שאתמול זה היה בכלכלה והיום זה עבר למשרד העבודה

יעקב אשר: או-קיי

יעקב אשר:  אני ביקשתי שיטופל העניין הזה, והוא אכן יטופל

יעקב אשר:      אני מודה לכולם

יעקב אשר:  ענבל וכל נציגי הממשלה, תודה רבה

יעקב אשר:  ביחד נעשה ונצליח, מה שנקרא

יעקב אשר:  תודה רבה